गर्दन में बीमारी से पीड़ित नर्स ने पीया जहर, मौत
बांसवाड़ा। शहरके मिशन कंपाउंड की एक नर्स ने जहर पी लिया। तबीयत बिगड़ने पर परिजन उसे एमजी अस्पताल लेकर आए, जहां हालत नाजुक देखकर उसे रैफर कर दिया गया। परिजन उसे उदयपुर ले गए, जहां इलाज के दौरान नर्स ने दम तोड़ दिया। घटनाक्रम तीन-चार दिन पहले का है, लेकिन इसका पता बुधवार को रिपोर्ट दर्ज कराने के बाद चला है।
सास कमला पटेल ने पुलिस को दी रिपोर्ट में बताया कि उनकी बहू प्रियंका (38) अपने पति अभिषेक के साथ पास के ही किराए के मकान में रहती थी। शादी हुए 10 साल हो चुके हैं। उनकी 8 साल की एक बेटी और 5 साल का बेटा भी है। नर्स बहू प्रियंका 2 साल से गर्दन में बीमारी से परेशान थी। जिसे लेकर वह 20 दिनों से ड्यूटी पर भी नहीं जा पा रही थी। इस बीमारी को लेकर वह काफी दिनों से तनाव में गई थी। 26 फरवरी को उसने जहर पी लिया, उदयपुर में इलाज के दौरान उसकी मौत हो गई।
bho_Deva hin_Deva hin_Deva